Бурксер Гаврилл Владимирович
Бурксер Гаврилл Владимирович (31. 10. 1903, Украина, Александрия шаары – 15. 6. 1979, Фрунзе) – зоогигиенист, ветеринария илимдеринин доктору (1953), профессор (1959), Кыргыз ССРинин илимге эмгек сиңирген ишмери (1974), 1927-ж. Харьков ветеринария институтун бүткөн. 1928–29-ж. ветеринардык врач, 1929–34-ж. Жер иштер эл комиссариатында ветеринария башкармасынын башчысы. 1934–42-ж. ветеринария илимий-изилдөө институтунун директорунун орун басары. 1942–46-ж. Советтик Армияда (атчандар дивизиясынын ветеринария башкармасынын башчысы). 1946–50-ж. Өзбекстан мал чарба илимий-изилдөө институтунун директорунун орун басары. 1951-жылдан К. И. Скрябин атындагы Кыргыз айыл чарба институтунда кафедра башчысы. Малды тоюттандырууда синтездик азоту бар элементтерди, тоют рационунда жетишпеген сиңимдүү протеинди колдонуу жолун жана башка изилдеген. Анын 200дөн ашык илимий эмгектери жарык көргөн. Эмгек Кызыл Туу жана башка ордендер менен сыйланган. Эмгектери: Карбамид в кормлении сельскохозяйственных животных в Киргизии. Ф., 1971.
Инсандар

Колдонулган адабияттар
 “Кыргызстан” улуттук энциклопедиясы: 2-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2007. 808 бет, илл. ISBN 978 9967-14-055 -4